CELEX: 32009R0275
Language: sk
Date: 2009-04-02 00:00:00
Title: Nariadenie Komisie (ES) č. 275/2009 z  2. apríla 2009 , ktorým sa mení a dopĺňa nariadenie Rady (ES) č. 872/2004 o ďalších reštriktívnych opatreniach voči Libérii

3.4.2009   
            
            
               SK
            
            
               Úradný vestník Európskej únie
            
            
               L 91/18
            
         
      NARIADENIE KOMISIE (ES) č. 275/2009
   z 2. apríla 2009,
   ktorým sa mení a dopĺňa nariadenie Rady (ES) č. 872/2004 o ďalších reštriktívnych opatreniach voči Libérii
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 872/2004 o ďalších reštriktívnych opatreniach voči Libérii (1), najmä na jeho článok 11 písm. a),
   keďže:
   
               (1)
            
            
               V prílohe I nariadenia (ES) č. 872/2004 sa uvádza zoznam fyzických a právnických osôb, orgánov a subjektov, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               V dňoch 4., 15. a 18. decembra 2008 a 3. februára 2009 Sankčný výbor Bezpečnostnej rady Organizácie Spojených národov rozhodol o zmene a doplnení zoznamu osôb, skupín a subjektov, na ktoré by sa malo uplatňovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť.
            
         
               (3)
            
            
               S cieľom zabezpečiť efektívnosť opatrení stanovených v tomto nariadení musí toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 872/2004 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. apríla 2009
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 162, 30.4.2004, s. 32.
   
      PRÍLOHA
      Príloha I k nariadeniu (ES) č. 872/2004 sa mení a dopĺňa takto:
      
                  1.
               
               
                  Nasledovné fyzické osoby sa zo zoznamu vypúšťajú:
                  
                              „a)
                           
                           
                              Jenkins Dunbar. Dátum narodenia: a) 10.1.1947, b) 10.6.1947. Ďalšie informácie: bývalý minister pôdy, baní a energetiky.
                           
                        
                              b)
                           
                           
                              Gus Kouwenhoven (alias a) Kouvenhoven, b) Kouenhoven, c) Kouenhaven). Dátum narodenia: 15.9.1942. Ďalšie informácie: majiteľ hotela Africa; prezident spol. Oriental Timber Company.“
                           
                        
            
                  2.
               
               
                  Záznam „Ali Kleilat (alias a) Ali Qoleilat, b) Ali Koleilat Delbi). Dátum narodenia: 10.7.1970. Miesto narodenia: Bejrút. Štátna príslušnosť: Libanon. Číslo cestovného pasu: 0508734. Vnútroštátne registračné číslo: 2016, Mazraa. Ďalšie informácie: podnikateľ, zapojený do dodávania zbraní Charlesovi Taylorovi v roku 2003. Naďalej v spojení s bývalým libérijským prezidentom Charlesom Taylorom“ sa nahrádza takto:
                  „Ali Kleilat (alias a) Ali Qoleilat, b) Ali Koleilat Delbi, c) Ali Ramadan Kleilat Al-Delby, d) Ali Ramadan Kleilat Al-Dilby, e) Ali Ramadan Kleilat, f) Ali Ramadan Kleilat Sari). Dátum narodenia: 10.7.1970 (v niektorých jeho cestovných pasoch sa uvádza rok narodenia 1963). Miesto narodenia: Bejrút, Libanon. Národnosť: libanonská. Čísla cestovných pasov: a) 0508734, b) 1432126 (Libanon), c) Regular-RL0160888 (Libanon), d) D00290903 (Libéria), e) Z01037744 (Holandsko), f) Regular-B0744958 (Venezuela). Vnútroštátne registračné číslo: 2016, Mazraa. Dátum zaradenia do zoznamu uvedený v článku 6 písm. b): 23.6.2004.“
               
            
                  3.
               
               
                  Záznam „Mohamed Ahmad Salame (alias a) Mohamed Ahmad Salami, b) Ameri Al Jawad, c) Jawad Al Ameri, d) Moustapha Salami, e) Moustapha A Salami). Dátum narodenia: a) 22.9.1961, b) 18.10.1963. Miesto narodenia: Abengourou, Pobrežie slonoviny. Národnosť: libanonská. Pasy: a) libanonský cestovný pas: 1622263 (platný 24.4.2001 – 23.4.2006), b) tožský diplomatický pas: 004296/00409/00 (platný 21. 8. 2002 – 23.8.2007), c) libérijský diplomatický pas: 000275 (platný 11.1.1998 – 10.1.2000), d) libérijský diplomatický pas: 002414 (platný 20.6.2001 – 19.6.2003, meno: Ameri Al Jawad, dátum narodenia: 18.10.1963, miesto narodenia: Ganta, okres Nimba), e) pas Pobrežia slonoviny, f) libérijský diplomatický pas: D/001217. Ďalšie informácie: majiteľ spol. Mohamed and Company Logging Company“ sa nahrádza takto:
                  „Mohamed Ahmad Salame (alias a) Mohamed Ahmad Salami, b) Ameri Al Jawad, c) Jawad Al Ameri, d) Moustapha Salami, e) Moustapha A Salami). Dátum narodenia: a) 22.9.1961, b) 18.10.1963. Miesto narodenia: Abengourou, Pobrežie slonoviny. Štátna príslušnosť: Libanon. Čísla cestovných pasov: a) 1622263 (libanonský cestovný pas, platný od 24.4.2001 do 23.4.2006), b) 004296/00409/00 (tožský diplomatický pas, platný od 21.8.2002 do 23.8.2007), c) 000275 (libérijský diplomatický pas, platný od 11.1.1998 do 10.1.2000), d) 002414 (libérijský diplomatický pas, platný od 20.6.2001 do 19.6.2003, meno: Ameri Al Jawad, dátum narodenia: 18.10.1963, miesto narodenia: Ganta, okres Nimba), e) D/001217 (libérijský diplomatický cestovný pas), f) Diplomatic-2781 (libérijský diplomatický pas). Ďalšie informácie: a) cestovný pas Pobrežia slonoviny; údaje nie sú dostupné, b) majiteľ spoločnosti Mohamed and Company Logging Company. Dátum zaradenia do zoznamu uvedený v článku 6 písm. b): 23.6.2004.“
               
            
                  4.
               
               
                  Záznam „Edwin M., Snowe jr. Štátna príslušnosť: Libéria. Číslo cestovného pasu: a) OR/0056672-01, b) D/005072. Ďalšie informácie: výkonný riaditeľ spoločnosti Liberian Petroleum and Refining Corporation (LPRC)“ sa nahrádza takto:
                  „Edwin M., Snowe jr. Štátna príslušnosť: Libéria. Číslo cestovného pasu: a) OR/0056672-01, b) D/005072, c) D-00172 (cestovný pas ECOWAS-DPL, platný od 7.8.2008 do 6.7.2010). Ďalšie informácie: výkonný riaditeľ spoločnosti Liberian Petroleum and Refining Corporation (LPRC). Dátum zaradenia do zoznamu uvedený v článku 6 písm. b): 10.9.2004.“